Пунктуациер бзэм играфикэ системэ изы Iахьэу щыт, ыкIи орфографием фэдэу тхыгъэ жабзэм игъэпсын ащ чIыпIэшхо щеубыты. Зэпыугъо тамыгъэхэу художественнэ, научнэ, общественнэ-политикэ, учебнэ-методикэ, зэдзэкIыгъэ литературэм ыкIи газетым ащагъэфедэхэрэм пшъэрылъэу яIэр текстыр нахь тэрэзэу ыкIи нахь псынкIэу къыбгурагъэIоныр ары. Арышъ, пунктуациер тхыбзэм къыдежьэ ыкIи бзэшIэныгъэм ихэхъоныгъэ епхыгъэу лъагъэкIуатэ.